L'alfabeto latín (u alfabeto román) ye o sistema d'escritura alfabetica más emplegau hue en o mundo. Ye formau por 26 letras y se fa servir, con bellas modificacions, en amás gran parte d'as luengas d'a Unión Europea, America, l'Africa subsahariana y as islas de l'Ocián Pacifico. En l'uso moderno, a expresión alfabeto latín se fa servir ta nombrar qualsiquier derivación directa de l'alfabeto utilizau por os romans. Istas variacions pueden sacar-ne letras (com o hawaiián) u adhibir-ie letras (como ye o caso d'o esperanto) d'a escritura clasica romana y, prou que sí, muitas letras han cambiau entre os sieglos (como as minusclas, que os romans no las hesen reconoixidas).